Die vyftigste herdenking van NP van Wyk Louw se sterfjaar het reeds vir groot belangstelling gesorg. By Versindaba is die projekspan van NP Van Wyk Louw 50 in ons skik dat soveel digters die uitnodiging aanvaar het om met Louw en sy werk in gesprek te tree. Soos Charl-Pierre Naudé in ’n kommentaar opmerk, is dit ’n merkwaardige oes verse. Tot op hede, ’n week na die hedenkingsdatum, is altesaam 24 nuwe gedigte reeds geplaas of goedgekeur vir plasing; plus nog die herdigting van eie vorige gedigte oor Louw en die besonderse vertalings van Louw se gedigte in Duits, Engels en Pools wat ons ook reeds hier kon deel. Dit is egter nog nie die einde van die pad nie en digters en vertalers is welkom om steeds gedigte voor te lê met die oog op opname in die reeks.
Die gedigte van Louw wat tot dusver die meeste reaksie onder digters uitgelok het, is: “Ignatius bid vir sy orde” (10), “Karoodorp: someraand” (8), “Vier gebede by jaargetye in die Boland” (8), “Ballade vir die bose” (7), “Die beiteltjie” (6) en “Ars poetica” (6).
Yves, indien jy verder oor jou voorstel wil gesels, skryf asseblief vir ons. Dit klink na waardevolle inligting waaroor jy beskik.
Dankie, Yves, vir die uitruil van inligting van oor die waters en terug! Ek kan vir jou per persoonlike e-pos die Nederlandse titels van Rob se ander vertaalde Afrikaanse boeke aanstuur indien jy dit benodig.
Soek maar die “stroomnaad”, die “rif” en die “drif” – daar’s ook nog die “groen reeu” wat wag…Jy lees sleg….
Wel is dit so dat Van Wyk Louw geruime tyd ernstig siek was voor sy dood, en dat Opperman hom in 1968 besoek het waar hy aan ‘n suurstofapparaat gekoppel was weens sy harttoestand – Opperman was so “bewoë oor sy vriend se toestand (HvV: agterna) (…) onbedaarlik begin huil (het), iets wat ‘n aanduiding is van die sterk gevoel en liefde wat hy vir Van Wyk Louw gekoester het” (Kannemeyer Opperman-biografie 1986:357). Aanleiding genoeg vir ‘n digter om intens te dink aan sy mede-digter se verganklikheid? En dit in gedagte te hou as hy skryf oor ‘n plaaslike visser-nutsman se dood, waarby hy ‘n visioen kry van sy eie komende sterfte?